भारत ने पाकिस्तान स्थित प्रतिबंधित संगठन जमात-उद दावा (जेयूडी) के प्रमुख हाफिज सईद के खिलाफ अंतर्राष्ट्रीय स्तर पर कार्रवाई किए जाने का आह्वान किया। सईद 2008 के मुंबई हमलों का मास्टरमांइड है। विदेश मंत्रालय ने कहा, “उसके (हाफिज) व उसके आतंकवादी संगठन के खिलाफ प्रभावी अंतर्राष्ट्रीय कार्रवाई किए जाने की जरूरत है, ताकि हमारे क्षेत्र (एशिया) को दो प्रमुख खतरों- आतंकवाद व चरमपंथी हिंसा- से मुक्त किया जा सके।”